## Skabelon til tilrettelæggelse af opfølgning på styringsgrundlaget

Herunder ses en skabelon til opfølgning, hvor det er muligt at indsætte en beskrivelse af de områder, der skal følges op på samt, hvad der er i fokus i opfølgningen på områderne.

Der er indsat enkelte eksempler på områder og fokus, men listen er ikke udfoldet komplet og bør tage udgangspunkt i den enkelte kommunes specifikke politiske styringsgrundlag.

| Område | Opfølgningsfokus |
| --- | --- |
| De politiske fokusområder | Er der igangsat indsatser for at understøtte fokusområderne? |
| De politiske målsætninger | Hvad er status på målene? |
| Implementering, især børne- og ungepolitikken | Er denne forankret i organisationen, og understøtter kommunens øvrige indsatser og prioriteringer denne? |
| Budget | Hvordan har udgiftsudviklingen været? |
| Nøgletal | Er der væsentlig udvikling i øvrige nøgletal eller andre relevante mål? |
| Brugervurderinger | Er der vurderinger, fx tilfredshedsundersøgelser el.lign., af relevans? |
| Medarbejdervurderinger | Er der vurderinger, fx trivselsundersøgelser el.lign., af relevans? |
| Leverandørvurderinger | Er der vurderinger, fx samarbejdsundersøgelser el.lign., af relevans? |
| Ny viden | Er der andre interne eller eksterne undersøgelser eller evalueringer? |
| Ny lovgivning | Er der sket lovgivningsændringer? |

Områderne kan med fordel suppleres med en plan for, hvordan opfølgning konkret skal gennemføres, og hvem der er ansvarlig for den. Se også redskaberne under *Opfølgning* og under *Ledelsesinformation* for yderligere inspiration hertil.